
SØGER  LÆRDOM  VED  LÆSNING  OG  VED  TRO 


NUMMER    16 


15.  AUGUST  1927 


76.   AARGANG 


DE  SIDSTE  DAGES  HELLIGES  TEMPLER. 

Hensigten  hvorfor  de  er  opførte. 

Af  Ældste  D.  M.  Mc.  Aliister. 

(Fortsat  fra  Side  213.) 

Det  maa  stedse  erindres,  at  det  store  Tempel  i  Salt  Lake 
City  var  planlagt  og  dets  Opførelse  paabegyndt  af  et  lille 
Antal  udplyndret  og  fattigt  Folk,  paa  en  Tid,  da  de  kæm- 
pede for  deres  Eksistens  i  Midten  af  deres  ulykkelige  Om- 
stændigheder. Det  maa  siges,  at  Fuldførelsen  af  denne  Byg- 
ning, som  har  kostet  fire  Millioner  Dollars  er  et  Monument 
paa  Tro  og  Arbejde,  som  er  uden  Sidestykke. 

Af  hvilken  Natur  er  disse  Ceremonier,  som  udføres  i 
De  Sidste  Dages  Helliges  Templer,  som  de  Hellige  har 
opført  med  en  saa  enorm  Bekostning  og  Opofring  og  i 
hvilke  de  arbejder  saa  nidkær  og  uegennyttig?  Den  første 
Ceremoni,  der  bør  forklares  med  Hensyn  til  dette  Spørgs- 
maal  er  Daab  for  de  Døde. 

Ved  at  nævne  denne  Ordinance,  er  det  i  Almindelighed 
en   Overraskelse   for  fremmede,   af  den   Aarsag,   at   den   er 

ukendt  af  andre  Kirkesamfund,  hvorfor  det  er  nødvendig 
at  give  en  Forklaring  om  den.  Den  almindelige  Tro,  der 
hersker  i  Kristendommen  er  denne,  at  Menneskenes  Sjæle 
er  evige,  hvilken  er  en  fuldbyrdet  Kendsgerning,  og  for- 
medelst guddommelig  Anordning,  vil  enhver  Sjæl  straks 
efter  Døden  indgaa  til  en  Glæde  i  Himmelen  uden  Ende, 
eller  til  en  grænseløs  Tortur  i  Helvede  uden  Ende.  De 
Sidste  Dages  Hellige  erklærer,  at  en  saadan  Lærdom  er 
forkert,  og  at  Evangeliet,  som  blev  forkyndt  af  Frelseren, 
viser  Guds  Barmhjertighed  ved,  at  Midler  er  tilvejebragt 
for  Forløsning  af  disse,  der  døde  uden  Kundskab  om 
Evangeliet  og  som  ikke  havde  en  Anledning  til  at  adlyde 
samme. 

Røveren  der  hang  paa  Korset,  som  i  sin  Dødskval 
angrede  sin  Synd,  havde  en  saadan  Anledning  efter  sin 
Død,  hvilken  indeholdes  i  Frelserens  Ord  til  ham,  som 
Svar  paa  hans  Anger  i  Dødsstunden,  da  han  svarede  og 
sagde:  »Sandelig  siger  jeg  dig,  idag  skal  du  være  med 
mig  i  Paradis«.  (Luk.  23:43.)  Aandeverdenen  til  hvilken 
Frelseren  og  Misdæderens  Aander  gik,  var  ikke  Himmelen. 
Vi  lærer  dette  fra  Kristi  Ord  til  Marie,  Morgenen  efter 
hans  Opstandelse,  idet  han  sagde  til  hende:  »Rør  mig 
ikke,  for  jeg  er  endnu  ikke  opfaren  til  min  Fader«. 

Peter  giver  en  tydelig  Forklaring  om,  hvad  Kristus  gjorde 
for  Røveren  og  for  alle  andre  uforløste  døde.  Vi  læser  i 
Første  Peters  Brev  3:18-20:  »Thi  ogsaa  Kristus  led  een 
Gang  for  Syndere,  en  retfærdig  for  uretfærdige,  for  at  han 
kunde  føre  os  hen  til  Gud,  han  som  led  Døden  i  Kødet, 
men  blev  levendegjort  i  Aanden,  i  hvilken  han  ogsaa  gik 
bort  og  prædikede  for  Aanderne,  som  var  i  Forvaring,  som 
fordum  var  genstridige,  da  Guds  Langmodighed  ventede 
i  Noas  Dage,  medens  Arken  byggedes,  i  hvilken  faa,  nem- 
lig otte  Sjæle  bleve  frelste  gennem  Vand«.  I  Peter  4  :  6.  læses: 
»Thi  derfor  blev  Evangeliet  forkyndt  ogsaa  for  døde,  for 
at  de  vel  skulde  være  dømte  paa  Menneskers  Vis  i  Kødet, 


243 


men  leve  paa  Guds  Vis  i  Aanden«.  Medens  Kristus  saaledes 
prædikede  til  de  døde,  har  han  uden  Tvivl  erklæret  til 
dem,  den  samme  indgribende  Betydning  af  det  evige  Evan- 
gelium, som  han  fremsatte  i  sit  Svar  til  Nikodemus:  »San- 
delig, sandelig,  siger  jeg  dig,  uden  nogen  bliver  født  af 
Vand  og  Aand,  kan  han  ikke  komme  ind  i  Guds  Rige«. 
Denne  Erklæring  af  Frelseren  bestyrker  den  almindelige 
Tro,  at  Daab  og  den  Helligaands  Gave  er  en  væsenligt  Be- 
tingelse for  hele  Menneskeheden,  indbefattende  disse  der 
dø,  uden  at  have  efterkommet  denne  nødvendige  Ordinance. 
Daabsordinancen  for  de  døde  var  forstaaet  af  de  tidligere 
Dages  Kristne,  hvorom  vidner  Pauli  Ord  til  de  Hellige  i 
Korinth.  Hvad  monne  de  ellers  gøre,  som  døbes  for  de 
døde,  dersom  de  døde  aldeles  ikke  oprejses?  Hvi  døbes  de 
da  for  de  døde?  (1.  Kor.  15:29). 

Gengivelse  af  Evangeliet,  som  er  Guds  Plan  for  Forløs- 
ning af  alle  hans  Børn,  vil  ikke  være  fuldkommen  uden 
Daab  for  de  døde,  hvilken  udstrækker  sin  frelsende  Kraft 
til  alle,  som  er  døde,  uden  at  adlyde  Evangeliets  Lov  i  Livet. 
Ethvert  Princip  og  enhver  Ordinance,  som  er  forbunden  med 
Evangeliets  Frelsningsplan,  som  maa  blive  troet  og  adlydt 
af  de  levende  for  at  opnaa  Frelse,  maa  ogsaa  antages  af 
de  døde.  De  døde  kan  naturligvis  ikke  blive  døbt  i  Vand 
som  paakrævet  i  Joh.  3:5.  Sandelig,  sandelig  siger  jeg  dig: 
Uden  nogen  bliver  født  af  Vand  og  Aand,  kan  han  ikke 
indkomme  i  Guds  Rige.  Følgelig  maa  denne  Ordinance 
udføres  for  dem  af  en  Stedfortræder.  Andre  væsentlige  Or- 
dinancer  maa  udføres  for  de  døde  og  Templerne  er  de  af  Gud 
bestemte  Steder  for  saadant  helligt  Arbejde.  Dette  stedfortræ- 
dende Arbejde  af  en  saa  hellig  Natur,  der  er  antaget  af  vor 
evige  Fader,  bevises  ved  den  guddommelige  Billigelse  af  Of- 
ringen af  hans  elskede  Søn,  som  ved  sin  Død  forsonede 
for  Adams  Overtrædelse,  hvorved  der  udstraktes  til  alle  Men- 
nesker, Muligheden  af  Frelse  ved   Adlydelse  af  Evangeliet. 

Ordinancerne,    der    udføres    i    Templerne    af    De    Sidste 

Dages  Hellige  for  de  døde  er  en  direkt  Opfyldelse  af  en 
Profeti,  der  findes  i  Malachias  4:5,  6.  Se  jeg  sender  eder 
Profeten  Elias  før  Herrens  Dag  kommer,  den  store  og  den 
forfærdelige.  Og  han  skal  vende  Fædrenes  Hjerter  til  Bør- 
nene, og  Børnenes  Hjerter  til  deres  Fædre,  at  jeg  ikke 
skal  komme  og  slaa  Landet  med  Ban.  Dette  guddomme- 
lige Løfte  blev  opfyldt  ved  Profeten  Elias  Komme,  den 
3.  April  1836  til  Templet  i  Kirtland,  Ohio,  som  var  opført 
af  De  Sidste  Dages  Hellige,  hvor  han  gav  Autoritet  til  at 
udføre  Ordinancer  for  de  døde. 

Jeg  vil  fortsætte  med  at  forklare  andre  Ordinancer,  som 
udføres  i  De  Sidste  Dages  Helliges  Templer  og  vil  nu  om- 
tale Giftermaal  og  Beseglinger. 

Den  almindelige  Form  for  Vielses  Ceremonier,  der  ud- 
føres af  kristne  Præster,  eller  andre,  ifølge  borgerlig  Lov, 
autoriserede  Embedsmænd  er,  at  Giftermaalet  vedvarer  ind- 
til Døden  adskiller  dem.  De  Sidste  Dages  Helliges  Gifter- 
maal, som  udføres  i  Templerne  af  én,  der  har  Autoritet 
fra  Gud,  vies  og  besegles  for  Tid  og  al  Evighed.  En  Mand 
og  en  Kvinde,  som  er  gift  uden  for  Templet  er  lovlig  Mand 
og  Hustru,  de  kan  senere  blive  beseglet  i  Templet.  Denne 
Beseglings  Ordinance  kan  ogsaa  udføres  for  døde. 

Ingen  Vielse  af  levende  Personer  kan  blive  udført  i  Templerne 
uden,  at  der  mødes  med  en  lovformelig  udstedt  Bevilling  af 
een  af  Statens  Amtsskrivere.  Plural  Giftemaal  har  ikke  fundet 
Sted  siden  Udstedelse  af  Præsidentens  Manifest  i  1890. 

Besegling  af  Børn.  De  Sidste  Dages  Hellige  har  den  mest 
overbevisende  Tilfredsstillelse  og  Forsikring,  at  disse  Ordi- 
nancer er  guddommelig  anerkendte;  deres  Glæde  er  ube- 
grænset med  Hensyn  til  den  sikre  Overbevisning,  at  der 
er  en  aldrig  endende  Forbindelse  i  Opstandelsens  Rige,  med 
disse  som  Gud  har  forenet  i  dette  Liv,  heri  er  indbefattet 
de  Børn,  som  er  født  til  dem  efter  at  Beseglings  Ceremonien 
er  udført.  Familieorganisationen  maa  fortsættes  i  al  Evighed. 

Børn   fødte   til   Forældre,    som   er   gifte    af   de    borgerlige 

Myndigheder  eller  af  en  sekterisk  Præst,  der  erklærer  at 
denne  Sammenføjelse  kun  varer  indtil  Døden,  maa  forblive 
under  denne  Lov  efter  at  de  har  forladt  dette  Liv,  med- 
mindre de  underkaster  sig  de  Ordinancer,  der  er  Betingel- 
sen for  en  evig  Fortsættelse  af  Familielivet.  Beseglings  Or- 
dinancerne  af  Børn  til  deres  Forældre  er  ogsaa  en  af  de 
herligste  Forordninger,  som  er  forbunden  med  Tempelar- 
bejdet.  Formedelst  guddommelig  Autoritet  er  Mand  og  Hustru 
gift  og  beseglet  for  Tiden  og  i  al  Evighed  og  af  den  samme 
Autoritet  er  deres  Børn  beseglet  til  dem  og  er  deres  for  evig. 

Den  foregaaende  Omtale  af  de  Ordinancer,  som  udføres 
i  de  Sidste  Dages  Helliges  Templer  er  kun  en  snæver  Om- 
tale. For  de,  der  ønsker  at  læse  en  mere  detailleret  Omtale 
af  Herrens  Hus,  vil  vi  anbefale  at  læse  en  Bog,  udgivet 
af  Jesu  Kristi  Kirke  af  Sidste  Dages  Hellige  der  bærer 
Titelen:  »The  House  of  the  Lord«,  som  er  skreven  af  en 
Apostel  i  Jesu  Kristi  Kirke  af  Sidste  Dages  Hellige,  James 
E.  Talmage.  Nævnte  Bog  omhandler  specielt  Salt  Lake 
Tempel.  Den  indeholder  mange  Henvisninger  til  Skrifterne, 
som  beviser  Vigtigheden  af  disse  hellige  Ordinancer,  som 
udføres  der  og  den  indeholder  tillige  et  stort  Antal  Illu- 
strationer af  Templets  Indre. 

Tempel  Begavelser,  som  gives  i  Nutidens  Templer  ind- 
befatter tillige  Instruktioner  for  Betydningen  og  Ordenen  i 
de  tidligere  Uddelinger  og  Vigtigheden  af  den  nuværende, 
som  er  den  største  og  herligste  Æra  i  Menneskets  Historie. 
Templerne,  som  er  opført  af  de  Sidste  Dages  Hellige  er 
indrettet  saaledes,  at  der  kan  gives  Instruktioner  i  særskilte 
Værelser,  hvorved  det  er  mulig  at  give  tiere  Hold  Instruk- 
tioner paa  én  Gang. 

Begavelsesordinancerne  indbefatter  visse  individuelle  Be- 
falinger, og  Løfter  om  at  overholde  Dydens  og  Kyskhedens 
Love,  at  være  godgørende,  menneskekærlig,  fordragelig  og 
holde  sig  ren  i  enhver  Henseende;  samt  at  hellige  sine 
Talenter,  saavel  til  Udspredning  af  Sandheden  som  til  For- 

hedring  af  Menneskeslægten  og  paa  enhver  Maade  hidrage 
sit  til  at  fornedre  denne  Jord  for  Modtagelse  af  sin  Konge, 
den  Herre  Jesus   Kristus. 

Ved  Efterlevelse  af  disse  Befalinger  er  visse  Velsignelser  lo- 
vet til  de  trofaste.  Begavelses  Ceremonien  hidrager  i  høj  Grad 
til,  at  leve  et  moralsk  Liv,  den  indvier  en  Person  til  de  høje 
Idealer,  som  at  hellige  sig  for  Sandheden  og  til  at  hlive  en 
patriotisk  Borger  og  til  Lydighed  mod  Gud.  Velsignelserne, 
der  kan  nydes  i  Herrens  Hus  er  ikke  hegrænset  til  nogen 
priviligeret  Klasse;  ethvert  Medlem  af  Kirken  har  Adgang 
til  Templet  og  Ret  til  at  deltage  i  dets  Ordinancer;  naar 
han  er  forsynet  med  en  Anbefaling  for  at  leve  et  værdigt  Liv. 

De  Sidste  Dages  Hellige  betragter  Templet,  som  er  bygget 
af  dem  i  Salt  Lake  City  som  et  Vidnesbyrd  om  den  gud- 
dommelige Inspiration,  der  tilskyndede  Israels  Profet  Esaias 
til  at  erklære:  »Og  det  skal  ske  i  de  sidste  Dage,  at  Her- 
rens Huses  Bjerg  skal  være  grundfæstet  ovenpaa  Bjergene 
og  ophøjet  over  Højene;  og  alle  Hedninger  skulle  strømme 
til  det.  Og  mange  Folkeslag  skulle  komme  og  sige:  kommer 
og  lader  os  gaa  op  til  Herrens  Bjerg,  til  Jakobs  Guds  Hus, 
at  han  maa  lære  os  sine  Veje,  at  vi  maa  vandre  paa  hans 
Stier;  thi  fra  Zion  skal  udgaa  Lov  og  Herrens  Ord  fra 
Jerusalem.  Dette  er  nøjagtig  hvad,  som  er  sket.  Folk  fra 
alle  Nationer  er  kommen  til  Utah  og  opført  Herrens  Hus 
midt  i  Bjergene,  i  hvilket  de  er  bleven  lært  om  Guds  Veje 
og  lært  at  vandre  paa  dem.  Gud  har  befalet  dem  at  udføre 
Tempel  Ordinancer,  hvilke  er  bestemt  for  Forløsning  for 
de  døde  og  Frelse  for  de  levende.  De  Sidste  Dages  Hellige 
fortsætter  med  stor  Aktivitet  dette  hellige  og  herlige  Arbejde. 
Der  er  allerede  alene  i  Salt  Lake  Tempel  udført  Ordinan- 
cer for  ca.  tolv  Millioner  døde  og  for  seks  Hundred  Tusind 
levende.  Dette  er  kun  en  Begyndelse,  Arbejdet  vil  blive 
fortsat  i  Hundreder  af  Templer  igennem  det  nu  kommende 
Tusindaarsrige,  indtil  Gud  den  Almægtiges  Hensigter,  ved- 
rørende Frelse  og  Forløsning  af  alle  hans  Børn  er  opnaaet. 

UDDRAG  AF  EN  BEGRAVELSESTALE. 

Af  Præs.  Joseph  F.  Smith. 

Ligesom  Jesus  Kristus  opstod  fra  de  døde,  saaledes  vil 
alle  trofaste  opstaa.  Vi  vil  alle  se  hinanden  igen.  Jeg  ved, 
at  Jesus  er  Kristus,  at  han  efter  sin  Død  og  Begravelse 
opstod  fra  de  døde,  hvorved  han  blev  Opstandelsens  første 
Frugt.  For  alle  Troende  og  for  de  sidste  Dages  Hellige  i 
Særdeleshed,  er  det  en  stor  Trøst  at  besidde  den  Kund- 
skab, at  formedelst  Lydighed  til  Evangeliets  Principper  og 
Ordinancer,  som  Kristus  vor  Frelser  lærte  og  paalagde  sine 
Disciple  og  Folket,  skal  Menneskene  fødes  paany  og  der- 
ved befries  fra  Synd,  opstaa  fra  Graven  og  ligesom  Jesus 
Kristus  indgaa  til  Faderens  Nærhed.  Døden  er  ikke  Enden. 
Naar  vi  med  Sorg  nedlægger  vore  kære  i  Graven,  da  har 
vi  den  Forsikring,  baseret  paa  Kristi  Opstandelse,  at  vi 
skal  mødes  igen,  trykke  hverandre  i  Hænderne  og  have 
Samkvem  med  hverandre  i  et  bedre  Liv,  hvor  Sorg  og 
Genvordigheder  ikke  kendes  og  hvorfra  der  ikke  mere  er 
nogen  Adskillelse. 

Den  Kundskab  vi  besidder,  er  en  af  de  største  Bevæg- 
grunde til  at  leve  et  retfærdigt  Liv  her  i  denne  vor  døde- 
lige Tilstand  og  udføre  alt  det  Gode  vi  kan.  Saasnart 
Menneskets  Aander  forlader  det  dødelige  Legeme,  enten  de 
er  gode  eller  onde  vil  de,  ifølge  Mormons  Bog,  gaa  hjem 
til  Gud,  som  gav  dem  Liv,  hvor  der  vil  blive  en  Adskil- 
lelse af  de  gode  og  onde  Aander.  De  retfærdige  vil  indgaa 
til  en  Glædes  Tilstand,  som  er  kaldet  Paradis,  en  Tilstand 
af  Hvile  og  Fred,  hvor  de  udvikler  sig  i  Visdom,  har  Lin- 
dring for  alle  deres  Besværligheder  og  hvor  Bekymringer 
og  Sorger  ikke  eksisterer.  I  Modsætning  hertil,  de  Onde 
har  ingen  Del  i  Herrens  Aand,  de  er  udkastet  i  det  yderste 
Mørke. 

I  Tidsrummet  mellem  Døden  og  Opstandelsen  af  Lege- 
met  forbliver   de    to  Klasser   af  Sjæle    i    Lyksalighed   eller 

Elendighed,  indlil  den  af  Gud  bestemte  Tid,  da  de  døde 
skal  komme  frem  af  deres  Grave  og  Aand  og  Legeme  skal 
blive  forenet  og  staa  for  Gud,  for  at  blive  dømt  i  Hen- 
hold til  det,  de  har  udført  i  Livet.  Dette  er  den  endelige 
Dom.  Hvor  en  Mand  har  adlydt  Evangeliets  Principper, 
anvendt  sin  Indllydelse  i  det  Godes  Tjeneste,  ikke  saaret 
nogen  Sjæl,  elsket  Retfærdighed,  ikke  gjort  noget  ondt, 
nedlagt  sit  Legeme  til  Hvile  blandt  de  retfærdige  og  hans 
Aand  hviler  i  Paradis,  da  kender  og  ved  jeg,  at  der  vil 
blive  en  herlig  Genforening  af  Legeme  og  Aand  i  Opstan- 
delsen og  en  fuldkommen  Glæde  hinsides.  Naar  den  Tid 
kommer,  ved  kun  Gud;  men  vi  ved,  at  alle  Mennesker  skal 
komme  frem  fra  de  døde. 

Jeg  ved,  at  denne  Forklaring  er  sand,  formedelst  Guds 
Inspiration,  som  har  indgivet  mig  denne  Kundskab.  For 
mig  er  det  rimelig  i  Henhold  til  Guds  Visdom  og  hans 
retfærdige  og  hellige  Hensigter.  Vi  har  Kristi  Vidnes- 
byrd, Profeternes  Vidnesbyrd,  den  Hellig  Aands  Hvisken 
og  grundet  paa  disse  Vidnesbyrd  kan  jeg  ikke  andet  end 
tro  og  vide,  at  der  er  en  Opstandelse  fra  de  døde,  en  bog- 
stavelig og  virkelig  Opstandelse  af  Legemet.  Jeg  kan  ikke 
tro,  at  en  viis  og  barmhjertig  Gud  vilde  skabe  et  Menneske 
lig  vor  Ven  og  Broder,  oprigtig,  hæderlig,  ærlig  i  al  For- 
retning i  hele  sit  Liv,  kun  skulde  leve  i  faa  Aar  og  da 
blive  borttaget  for  stedse  og  ikke  være  kendt  mere.  Lige- 
som Kristus  opstod  fra  de  døde,  saaledes  vil  han  og  alle 
opstaa.  De  Elementer,  hvoraf  dette  jordiske  Legeme  bestaar 
vil  ikke  forgaa,  vil  ikke  ophøre  at  eksistere,  men  paa  Op- 
standelsens Dag  vil  disse  Elementer  blive  samlede  igen, 
Bene  til  Bene,  Kød  til  Kød.  Legemet  vil  opstaa  som  det 
var  nedlagt,  der  er  ingen  Vækst  eller  Udvikling  i  Graven. 
Som  det  er  nedlagt  vil  det  opstaa,  Forandring  til  Fuld- 
kommenhed vil  ske  ifølge  Genoprettelsesloven. 

DEN  DANSKE  MISSION. 

SKRIFTEUDDELING  I  JULI  MAANED. 

Af  Maanedens  Rapport  lægger  vi  Mærke  til,  at  Missionæ- 
rerne Searen  W.  Hansen  har  anvendt  121;  Aage  L.  Kjølby 
121;  Alfred  L.  Sørensen  104;  Gliford  Henrichsen  104;  Achton 
G.  Jensen  101  og  Gunnar  M.  Nielsen  101  Timer  til  Skrifte- 
uddeling. Vi  paaskønner  meget  det  gode  Resultat,  som  disse 
Ældster  har  opnaaet,  hvilket  er  det  største,  der  endnu  er  op- 
naaet  i  Missionen. 

AFLØSNING. 

Ældste  Frank  A.  Van  Gott,  blev  den  3.  August  hæderlig 

afløst  fra  sin  Missionsvirksomhed  i  den  Danske  Mission,  med 

Tilladelse  til  at  rejse  til  sit  Hjem  i  Salt  Lake  Gity. 

Joseph.  L.  Petersen, 
Missionspræsident. 

PRÆSIDENT  TALMAGES  BESØG  I  KØBENHAVN. 

Paa  Grund  af  indtrufne  Omstændigheder  er  Præsidentens 
Nærværelse  her  blevet  udsat  til  Dagene  omkring  den  27.  Au- 
gust. 

DEN  NORSKE  MISSION 

Følgende  Afløsninger  og  Beskikkelser  har  fundet  Sted 
indenfor  Missionen: 

I  Oslo  Distrikt:  Søster  Borghild  Nielsen  er  afløst  som 
Missionssekretær.  —  Ældste  Marius  A.  J.  Hall  er  afløst  som 
Missionær  i  Oslo  Gren  og  beskikket  til  at  arbejde  i  Trond- 
hjems  Distrikt.  —  Ældste  Harald  Erichson  er  afløst  som  Præ- 
sident over  Trondhjems  Distrikt  og  beskikket  til  Præsident 
over  Bergens  Distrikt.  —  Ældste  Harold  S.  Sørensen  er  af- 
løst som  Forstander  for  Arendals  Gren  og  beskikket  til  Præ- 
sident over  Trondhjems  Distrikt.  —  Ældste  John  W.  Olsen 
er  afløst  som  Missionær  i  Drammens  Gren  og  beskikket  til  at 
præsidere  over  Arendals  Gren.  —  Ældste  Hyrum  L.  Jensen 
er  afløst  som  Missionær  i  Larviks  Gren  og  beskikket  til  at 

arbejde  i  Arendals  Gren.  —  Ældste  Thomas  O.  Shortt  er  af- 
løst som  Missionær  i  Moss  Gren  og  beskikket  til  at  arbejde  i 
Larviks  Gren.  —  Ældste  Hyrum  É.  Straaberg  er  afløst  som 
Missionær  i  Haugesund  Gren  og  beskikket  til  at  arbejde  i  Moss 
Gren.  —  Ældste  Rudolph  C.  Bjørnn  er  beskikket  til  at  arbejde 
i  Drammens  Gren. 
Oslo,  27.  Juli  1927.  Lorenzo  W.  Anderson, 

Missionspræsident. 

OSLO  GRENS  PIONERFEST 

Pionerdagen  her  i  Oslo  blev  fejret  med  en  fest  for  de  gamle 
lordag  den  23.  juli  kl.  7.  Festen  var  under  ledelse  av  ungdoms- 
foreningernes bestyrelse.  Lokalet  var  overmaade  vakkert  deko- 
reret med  løv,  blomster,  norske  og  amerikanske  flag  og  ku- 
lørte papirslykter.  Et  ypperligt  program  som  bestod  av  sang, 
musik,  deklamation  og  oplesning  blev  utfort.  Forstander 
James  Eriksen  holdt  en  stemningsful  tale  og  omtalte  dagens 
historiske  begivenhet,  pionerernes  ankomst  til  Saltsjøstaden. 

De  ca.  50  hedersgjester  blev  benket  ved  de  blomstersmyk- 
kede borde  og  blev  bevertet  med  chokolade  med  krem,  fint 
smorbrod  og  tertekringler.  Alle  de  øvrige  blev  saa  bevertet 
med  chokolade  og  smørbrød. 

Stemningen  var  hele  tiden  udmerket,  og  da  deltagerne  ved 
11-tiden  skiltes,  var  det  med  taknemlighet  over  å  ha  tilbragt 
en  meget  hyggelig  aften. 


ALT,   HVAD    DER    FOREGAAR   I   VERDEN, 
FOTOGRAFERES  I  ÆTEREN! 

Et  sensationelt  Foredrag  af  den  berømte  arner.  Videnskabs- 
mand George  Hazlett  og  en  overbevisende  Demonstration. 

Alt,  hvad  der  foregaar  i  denne  Verden,  bliver  avtomatisk 
fotograferet  i  Æteren,  og  ved  Hjælp  af  Radio,  Film  og  vio- 
lette Straaler  kan  disse  Fotografier  fremkaldes  og  forevises 
for  store  Forsamlinger. 

Med  denne  sensationelle  Udtalelse  indledede  Georg  Haz- 
lett,  en  af  Amerikas  dygtigste  Radioforskere,  et  Møde, 
til  hvilket  alt,  hvad  der  fandtes  af  Radiovidenskabsmænd 
og  Autoriteter  var  indbudt. 

Teorien  herom,  fortalte  Hazlett,  var  han  kommet  paa 
ved  nærmere  at  undersøge,  hvad  det  i  Ørkenen  saa  hyp- 
pigt forekommende  »Fata  Morgana«  i  Virkeligheden  var. 
Han  var  hurtigt  blevet  klar  over,  at  det  ikke,  som  almin- 
delig akcepteret,  var  Luftspejlinger,  for  man  havde  ikke  i 
et  eneste  Tilfælde  kunnet  bestemme,  hvilken  By  eller  Oase 
det  var,  man  saa  genspejlet,  og  efter  grundige  Undersøgel- 
ser var  han  kommet  til  det  Resultat,  at  det  var  »Æterfoto- 
grafier« af  forlængst  forsvundne  Byer,  der  paa  Grund  af 
Solstraalernes  Brydning  i  Sandkornene  og  de  derved  frem- 
komne violette  Straaler  blev  gjort  synlige  for  det  menne- 
skelige Øje  og  stod  klart  og  tydeligt  højt  oppe  i  Luften. 
Hans  Opfattelse  var,  at  alt,  hvad  der  foregik  i  denne  Ver- 
den, blev  fotograferet  i  Æteren,  »Naturens  Fotograf«,  som 
han  kaldte  den,  og  han  havde  konstrueret  et  Apparat,  ved 
Hjælp  af  hvilket  han  kunde  fremkalde  og  forevise  saa- 
danne  Fotografier  i  Æteren  for  større  og  mindre  Forsam- 
linger. 

Apparatet  bestod  i  Hovedsagen  af  2  Filmsapparater,  der 
arbejdede  synkront,  det  ene  var  anbragt  paa  en  Mark  ad- 
skillige Mile  fra  Salen,  hvor  Mødet  foregik,  og  det  andet 
var  anbragt  i  et  Mørkkammer  i  Mødesalen. 

Kameraet  paa  Marken  fotograferer  eller  optager  fra  Æte- 
ren ovenover  og  transmitterer  ved  Radio  Impulserne  til  en 
Modtager,  og  ved  en  ret  kompliceret  kemisk-elektrisk  Pro- 
ces bliver  Billedet  eller  rettere  Billederne,  overført  paa  en 
Film,  der  kan  forevises  gennem  et  særlig  indrettet  Films- 
apparat.  Baade  ved  selve  Optagelsen  og  ved  Gengivelsen 
spiller  de  violette  Straaler  en  afgørende  Rolle,  og  de  frem- 
bringes ved  Hjælp  af  et  særligt  Kvartskrystal.  Naar  Filmen 
engang   er   optaget,   kan   den    forevises    som    enhver   anden 

Film,  dog  kun  gennem  det  specielle  Forevisningsapparat, 
som  han  har  opfundet,  og  ved  Anvendelse  af  korte  »spirale« 
Bølgelængder  kan  han  forevise  den  samme  Film  samtidig 
paa  saa  mange  Steder,  han  ønsker  del,  og  hvor  han  har 
en  Modtagerinstallation,  der  arbejder  synkront  med  Afsen- 
deren. De  spirale  Bølgelængder,  som  Hazlett  har  Æren  af 
at  have  opdaget,  har  Facon  som  en  Proptrækker,  og  de 
har  en  saa  udpræget  Retningsvirkning,  at  to  Afsendere,  der 
ligger  ved  Siden  af  hinanden,  kan  sende  til  to  Modtagere, 
der  ogsaa  ligger  lige  ved  Siden  af  hinanden,  uden  indbyr- 
des Forstyrrelse  af  nogen  Art. 

Efter  dette  Foredrag,  som  vi  har  gengivet  i  korte  Træk, 
blev  Lyset  i  Salen  slukket,  og  Hazlett  foretog  en  Demon- 
stration. Paa  et  Lærred,  der  var  ophængt  i  den  ene  Ende 
af  Salen,  blev  der,  fra  Filmsapparatet  i  Mørkekammeret, 
kastet  en  Lyskegle,  og  man  saa,  først  utydeligt,  men  lidt 
efter  lidt  klarere  og  tilsidst  fuldstændig  klart,  Marken,  hvor 
paa  Afsenderen  var  anbragt.  I  alle  Enkeltheder  saa  man 
dernæst  Slaget  ved  Gettysburg  (det  var  nemlig  her  Afsen- 
deren var  placeret),  i  den  sidste  store  amerikanske  Borger- 
krig, Nord  mod  Syd.  Man  saa  General  Picketts  Hær  kom- 
me marcherende,  og  pludselig  og  ganske  uventet  aabnede 
General  Armisteads  Kanoner  Ilden  imod  dem,  og  det  der- 
paa  følgende  Slag,  hvor  Pickett  blev  fuldstændig  slaaet, 
kunde  følges  med  utrolig  Nøjagtighed  af  alle  de  tilstede- 
værende. Henimod  Slutningen  af  Slaget  blev  Billedet  atter 
utydeligt  og  Demonstrationen  blev  standset. 

Hazlett  forklarede  dernæst,  at  Processen  var  ualmindelig 
indviklet  for  Fremkaldelsen  af  Ælerfotograiier,  og  det  var 
kun  muligt  at  forevise  et  godt  Billede,  naar  han  vidste  nøj- 
agtig Dato  og  Klokkeslæt,  paa  hvilket  Begivenheden  havde 
fundet  Sted.  Ganske  vist  var  Fotografiet  altid  i  Æteren, 
men  Fremkaldelse  paa  et  forkert  Tidspunkt,  havde  han 
fundet,  vilde  give  et  forvrænget  og  uforstaaeligt  Billede. 

Apparaterne,  der  anvendes  ved  Fremvisningen,  kræver  6 

Mands  Betjening,  3  ved  Afsenderen  og  3  ved  Modtageren, 
og  hver  Mand  ved  nøjagtig  Besked  med  sin  Del  af  Arbej- 
det, men  heller  ikke  mere,  saa  Hemmeligheden  var  hans 
egen.  Grunden  hertil,  fortalte  han,  var,  at  der  ikke  fandtes 
Penge  nok  i  hele  Verden  til  at  købe  Opfindelsen,  og  han 
vil  derfor  beholde  den  for  sig  selv.  Imidlertid  vilde  han 
muligvis  fremstille  et  Antal  Apparater,  som  han  da  mod 
Betaling  vilde  udleje  til  Biografteatre,  saaledes  at  hele  Ver- 
den kunde  komme  til  at  nyde  godt  af  hans  enestaaende 
Opdagelse. 

Ved  sin  næste  Demonstration  haabede  Hazlett  at  kunne 
forevise  Slaget  ved  Big  Little  Horn  og  desuden  et  Billede 
af  Abraham  Lincoln  paa  Gettysburg  Marken,  hvor  han 
holder  en  af  sine  store  Taler,  men  nogen  bestemt  Dato 
kunde  kan  ikke  fastsætte,  da  han,  trods  ihærdige  Anstren- 
gelser, endnu  ikke  havde  kunnet  finde  Tidspunktet  for 
disse  Begivenheder. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  239.) 

Præstedømmet  tilgængelig  for  enhver.  Kirken  er  til  for  at 
befordre  Gennemforeisen  af  den  »store  Plan«,  hvorved  en- 
hver til  sidst  kan  blive  i  Stand  til  at  leve  lykkelig  paa 
Jorden  og  naa  længere  og  længere  frem  paa  Udviklingens 
Bane.  Det  er  ikke  Hensigten,  at  Præstedømmet  skulde  be- 
staa  af  aktive  og  passive  Medlemmer.  Nej,  alle  bør  være 
aktive  Deltagere  i  dets  Gerning  og  med  Flid  udarbejde 
deres  egne  Skæbner  samt  ivrig  bestræbe  sig  for  at  fremme 
den  bestemte  Plan.  Altsaa  enhver,  der  er  moden  for  dette 
ansvarlige  Kald,  bør  være  i  Besiddelse  af  Præstedømmets 
Myndighed  for  derved,  om  Lejligheden  fordrer  det,  at  være 
i  Stand  til  at  forrette  kirkelige  Anliggender  og  desbedre  ud- 
føre det  personlige  Arbejde.  Dersom  Kirkens  indre  Velfærd 

alene  beroede  paa  nogle  l'aa  Medlemmer,  kunde  Præste- 
dømmet muligvis  overdrages  til  nogle  faa.  Men  naar  det 
forholder  sig  saaledes,  at  ethvert  Medlem  maa  eller  hør  paa- 
tage sig  en  Del  ai"  Kirkens  aktive  Gerning,  er  det  magt- 
paaliggende,  at  enhver,  der  er  skikket  dertil,  bliver  iklædt 
Præstedømmets  Myndighed,  for  at  han  med  tilbørlig  Auto- 
ritet kan  udføre  hvad  som  helst,  der  er  nødvendig  for  at 
udbrede  Sandheden  blandt  Menneskenes  Børn. 

Enhver  Mandsperson,  der  tilhører  Kirken,  og  som  har 
opnaaet  en  dertil  passende  Erfaring  i  Livet,  er  eller  bør 
være  ordineret  til  en  eller  anden  Stilling  i  Præstedømmet. 
De  Yngre  ordineres  til  Diakoner,  Lærere  og  Præster  samt 
tilsidst  til  Ældster.  Dermed  er  de  i  Besiddelse  af  hele  Præ- 
stedømmets Myndighed.  Derpaa  kan  de,  dersom  den  ret- 
mæssige Autoritet  anser  det  for  passende,  blive  ordineret 
og  beskikket  til  et  eller  andet  Kald  i  det  melkisedekske 
Præstedømme,  saasom  til  at  være  en  af  de  Halvfjerds,  en 
Apostel,  en  Højpræst,  en   Biskop  eller  en   Patriark. 

Kvinder  i  Forbindelse  med  deres  Mænd,  der  har  mod- 
taget Præstedømme,  nyder  alle  dets  Begavelser  og  Velsig- 
nelser. Familien  er  Grundlaget  for  alt  Samfundsliv;  og 
eftersom  Organisation  er  en  Nødvendighed  blandt  intelli- 
gente Væsener,  er  det  indlysende,  at  en  vis  Person  maa 
være  Familiens  Talsmand.  Manden  er  Familiens  Talsmand 
og  præsiderende  Autoritet;  derfor  bliver  Præstedømmet  med- 
delt ham. 

Det  er  saaledes  klart,  at  der  i  Jesu  Kristi  Kirke  ikke 
findes  nogen  afsondret  Præstestand.  Præstedømmet  er  til- 
gængelig for  alle.  Denne  Kendsgerning  maa  altsaa  betrag- 
tes som  endnu  et  Særkende  for  den  sande  Kirke,  hvis 
Læresætninger  hviler  paa  evige  Principper,  og  som  i  de 
foregaaende  kortfattede  Omrids  allerede  er  bleven  fremsat. 
Det  er  ligefrem  i  Overensstemmelse  med  Evangeliets  Lære, 
at  Præstedømmet  er  tilgængelig  for  alle  Kirkens  mandlige 
Medlemmer.  Efterlevelsen  af  Saliggørelsens  Plan  bliver  saa- 

ledes  en  intelligent,  forenet  Anstrængelse,  under  Ledelse  af 
Væsener,  der  er  i  Besiddelse  af  højere  Intelligens.  Den  stør- 
ste individuelle  Tilfredsstillelse  kan  kun  opnaas,  naar  alle 
andre  Individer  paa  samme  Tid  gør  Fremgang. 

Præstedømmets  Magt.  Præstedømmet,  der  er  overdraget 
Mennesket,  ledsages  af  en  virkelig  Magt,  der  dygtiggør  os 
til  paa  en  effektiv  Maade  at  forfremme  Saliggørelsens  Værk. 
Saaledes  som  Kirken  er  organiseret,  er  der  ikke,  under 
normale  Forhold,  og  naar  alt  gaar  sin  jævne  Gang,  noget, 
der  øjensynlig  vidner  om  nogen  særdeles  stor  Magt  hos 
dem,  der  er  iklædt  Præstedømmet,  og  som  saadan  er  be- 
myndiget til  at  handle  i  Guds  Sted  i  kirkelige  Anliggender. 
Under  saadanne  Omstændigheder  raader  der  hos  Kirkens 
Medlemmer  en  stilfærdig,  men  stadig  Udøvelse  af  Magt  i 
Retning  af  Kirkens  daglige  Gerning,  idet  enhver  efter  bedste 
Evne  opfylder  de  Pligter,  der  paahviler  En;  og  desuden 
gør  man  endvidere  paa  egne  Vegne  saadan  Brug  af  den 
Myndighed,  der  er  bleven  En  anbetroet,  som  man  anser  for 
at  være  passende.  Ikke  desmindre  er  Præstedømmet  i  Be- 
siddelse af  Magt,  og  naar  det  er  nødvendig,  gør  den  sig 
gældende.  Det  er  da,  som  om  det  var  Guds  Røst,  der 
hørtes,  og  enhver  bør  rette  sig  derefter. 

Som  et  Eksempel  paa,  hvilken  Magt  og  Myndighed,  der 
tilhører  Præstedømmet  samt  de  Pligter,  der  paahviler  den, 
der  er  anbetroet  samme,  kan  den  Bemærkning  gøres,  at 
om  det  paa  en  eller  anden  Maade  skulde  hænde,  at  enhver, 
som  var  bleven  ordineret  til  Præstedømmet  i  Kirken,  skulde 
blive  tilintetgjort  med  Undtagelse  af  én  eneste  Ældste,  blev 
det  denne  ene  Ældstes  Rettighed  og  Pligt,  under  guddom- 
melig Aabenbaring,  at  omorganisere  hele  Kirken  tilligemed 
Grader  af  Præstedømmet  og  dets  Embedsmænd.  Alle,  som  en, 
som  har  modtaget  Præstedømmet,  er  anbetroet  denne  vidt- 
rækkende Autoritet  —  en  Autoritet,  man  med  Forsigtighed 
bør  bevogte  samt  med  Varsomhed  omgaas  og  anvende 
under  Aandens  Vejledning.  (Fortsættes.) 

EN  MODERS  SANG. 

Hvor  findes  på  jord  en  så  herlig  juvel 
som  barnet  Gud  gav  mig  i  gave? 
Langt  skjonnere  er  hun,  min  datter  end  alt 
selv  rosen  så  skjon  i  min  have. 

Hvor  findes  på  jord  en  så  dunblot  og  fin 
fortryllende  skabning  som  denne. 
Om  al  verdens  herlighet  kunde  bli  min, 
jeg  byttede  ikke  med  hende. 


Min  kjærlighetsfrukt,  som  en  kime  du  lå 
og  spiret  tæt  under  mit  hjærte  — 
et  vordende  liv  fra  så  lun,  liten  vrå, 
til  fodsel  med  frydblandet  smerte. 


En  gave  fra  Gud,  hvordan  finde  det  ord, 
der  evner  at  gjengi  det  smykke, 
som  kaldes  mit  barn?  Se  jeg  eier  som  mor, 
al  verdens  mest  frydefulde  lykke. 

Carl  Bjorndal, 
Bergens  gren. 

